शेफाली जरीवाला

शेफाली जरीवाला (१५ डिसेंबर, १९८२ - २७ जून, २०२५) ही एक भारतीय अभिनेत्री आणि मॉडेल होती जी अनेक हिंदी संगीत व्हिडिओ, वास्तव प्रदर्शनी (रिॲलिटी शो) आणि चित्रपटांमध्ये दिसली. ती 'कांटा लगा' या म्युझिक व्हिडिओ प्रसारित झाल्यापासून प्रसिद्धीच्या झोतात आली. तिने पराग त्यागीसोबत नच बलिये ५ आणि नच बलिये ७ या नृत्य वास्तव प्रदर्शनी मध्ये भाग घेतला होता. २०१९ मध्ये तिने बिग बॉस १३ मध्ये भाग घेतला. तर २०१८ मध्ये, तिने श्रेयस तळपदे सोबत अल्टबालाजीच्या बेबी कम ना या वेब सिरीजमध्ये मुख्य महिला भूमिका साकारली.

 वैयक्तिक आयुष्य 
शेफाली जरीवालाचे लग्न २००४ मध्ये मीट ब्रदर्स या जोडीमधील संगीतकार हरमीत सिंगशी झाले होते. २००९ मध्ये शेफालीने हरमीतवर छळ केल्याचे आरोप केले होते. लवकरच या जोडप्याचा घटस्फोट झाला. नंतर, तिने २०१५ मध्ये अभिनेता पराग त्यागीशी लग्न केले. शेफाली जरीवाला ही संगणक अनुप्रयोगांमध्ये पदवीधर होती.

ई टाईम्स टीव्हीशी बोलताना तिने सांगितले की तिला १५ वर्षांची असताना पहिल्यांदा अपस्माराचा झटका आला होता. तणाव आणि चिंता यामुळे तिला हे झटके आले होते, परंतु अचूक व्यायामाच्या पद्धतीमुळे तिचा हा आजार बरा झाला. याचनसोबत  आलेल्या नैराश्याशवर देखील तिने मात केली.

 मृत्यू 
जरीवाला यांचे २७ जून २०२५ रोजी वयाच्या ४२ व्या वर्षी मुंबईतील ओशिवरा येथील त्यांच्या राहत्या घरी संशयास्पदरीत्या हृदयविकाराच्या झटक्याने निधन झाले. पोलिस सूत्रांनुसार, त्यांनी त्या संध्याकाळी अँटी-एजिंग इंजेक्शनसह त्यांचे नेहमीचे औषध घेतले होते. सदरील औषधी त्या वैद्यकीय सल्ल्यानुसार अनेक वर्षांपासून वापरत होत्या. त्या रात्री त्यांचा रक्तदाब लक्षणीयरीत्या कमी झाला आणि त्यांना कापरे भरले, ज्यामुळे त्यांच्या कुटुंबियांनी त्यांना तातडीने रुग्णालयात नेले. याशिवाय त्यांनी त्या दिवशी सत्यनारायण पूजेसाठी उपवास केला होता, ज्यामुळे गुंतागुंत निर्माण झाली असावी असा देखील पोलिसांचा कयास आहे. पुढील तपासणीसाठी फॉरेन्सिक पथकांनी त्यांच्या निवासस्थानातून वैद्यकीय नमुने गोळा केले. २८ जून २०२५ रोजी मुंबईत त्यांचे अंतिम संस्कार करण्यात आले. आणि दुसऱ्या दिवशी, २९ जून रोजी त्यांच्या अस्थींचे विसर्जन करण्यात आले.

 कारकिर्द 
शेफाली ही, २००२ मधील व्हिडिओ अल्बम कांटा लगा मधील गाण्यात दिसण्यासाठी प्रसिद्ध झाली.

 अभिनय सूची 

 दूरचित्रवाहिनी 
वर्ष दाखवा भूमिका २००८ बूगी वूगी स्पर्धक २०१२-२०१३ नच बलिये ५ २०१५-२०१६ नच बलिये ७ २०१९-२०२० बिग बॉस १३ २०२४ शैतानी रस्में कपालिका

 चित्रपट 
वर्ष चित्रपट भूमिका भाषा २००४ मुझसे शादी करोगी बिजली हिंदी २०११ हुडुगारू पंकजा कन्नड

 वेब सिरीज 
वर्ष दाखवा भूमिका २०१८ बेबी कम ना सारा

 संगीत चित्रफिती 
वर्ष अल्बम गाणे गायक २००२ डीजे डॉल - कांटा लगा रीमिक्स कांटा लगा डीजे डॉल २००४ स्वीट हनी मिक्स कभी आर कभी पार रीमिक्स स्मिता डीजे डॉल अँड द रिटर्न ऑफ द कांटा मिक्स व्हॉल्यूम २ कांटा लगा डीजे डॉल

 संदर्भ 

वर्ग:२१व्या शतकातील भारतीय अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:भारतीय महिला नृत्यांगना
वर्ग:इ.स. २०२५ मधील मृत्यू
वर्ग:इ.स. १९८२ मधील जन्म
वर्ग:स्त्री चरित्रलेख